Document ID: /roh_data/filtered/fineweb-2-filterrobots_roh.jsonl.gz/21578

La raschun principala per l'augment vesa l'Uffizi federal da statistica en il saldo da migraziun. Tenor lez èn bunamain 54'000 persunas dapli vegnidas a star en Svizra che persunas ch'han bandunà ella. En egl croda er il dumber da naschientschas e mortoris. Fertant che las naschientschas èn sa reducidas levet cumpareglià cun l'onn 2019 è il dumber da mortoris creschì marcantamain l'onn passà, numndamein per passa 12%, tge che saja ina clera consequenza da la pandemia da corona concluda l'Uffizi federal da statistica.
La populaziun dal Grischun è s'augmentada levamain l'onn 2020. Cumpareglià cun las cifras da la Svizra vesan ins intginas differenzas tar la distribuziun da las vegliadetgnas.
Ord l'archiv
RTR è gia sa fatschentà l'onn 2018 cun il svilup da la demografia en il Grischun: